Foto: Šibenski portal.

BIVŠA žena Miše Kovača i nekadašnja miss Jugoslavije Anita Kovač zaključala se u restoran "San Antonio" zajedno sa svojim partnerom Vinkom Gulinom zbog sudske odluke o deložaciji iz obiteljske kuće i restorana, koja je počela danas u 10 sati, piše Šibenski portal.



"Podignut je kredit od 100 tisuća eura za uređenje restorana, koji smo uredno servisirali. U međuvremenu smo uzeli plažni objekt u najam, i čovjek nas je iskoristio da smo dužni najprije 10.500, a onda 15 tisuća eura. Vrijednost kuće procijenjena je na 470 tisuća kuna, a prodana je za 1,1 milijun kuna. Prevareni smo, Anita nikad nije stavila potpis na prodaju nekretnine, znači da je njezin potpis falsificiran, ovjeren bez njenog prisustva i njezine punomoći", rekao je Vinko Gulin.

Predmet spora



Kuća je predmet spora između obitelji Anite Kovač, Reiffeisen zadruge, jednog talijanskog državljanina koji je pokrenuo ovršni postupak te obitelji Grbeš iz Zagreba koji su u međuvremenu postali vlasnici kuće te Anita Kovač i njezin suprug Vinko Gulin danas trebaju iz nje iseliti.



Policija je izašla na teren po sudskom nalogu, a ispred restorana stigao je i aktivist Živog zida Željko Franin.

U poslijepodnevnim satima došlo je ipak provedena deložacija Anite Kovač i Vinka Gulina.



"Anita je u teškom zdravstvenom, predinfarktnom stanju. Morala je u bolnicu. Ovo je nehumano", izjavila je odvjetnica Doris Košta.